ഇന്ത്യന് സംഘത്തെ ഒഴിപ്പിച്ചത് റഷ്യ, യുഎസ് സഹായത്താല് ന്യൂഡല്ഹി കാബൂള് എംബസിയില്നിന്ന് ഇന്ത്യന് എംബസിജീവനക്കാരെ ഒഴിപ്പിച്ചത് അമേരിക്കന്, റഷ്യന് ഏജന്സികളുടെ സഹായത്തോടെ. രണ്ട് വ്യോമസേനാ വിമാനത്തിലാണ് ഇരുന്നോറോളം ഇന്ത്യക്കാരെ നാട്ടില് എത്തിച്ചത്. 36 മണിക്കൂറോളം ഇവരെ താലിബാന് തടഞ്ഞുവച്ചു. നൂറോളം ഇന്ഡോ ടിബറ്റന് ബോര്ഡര് പൊലീസ് സേനാംഗങ്ങളെ നാട്ടില് എത്തിക്കാനായെങ്കിലും ഇവരുടെ ആയുധങ്ങളും കവചിത വാഹനങ്ങളും കാബൂള് വിമാനത്താവള പരിസരത്ത് ഉപേക്ഷിക്കേണ്ടിവന്നു. എംബസിയുടെ പ്രവര്ത്തനം പൂര്ണമായി നിര്ത്തി. ഇന്ത്യന് സ്ഥാനപതി രുദ്രേന്ദ ഠണ്ടന് അടക്കമുള്ളവര് ചൊവ്വാഴ്ച രാവിലെ വ്യോമസേനാ വിമാനത്തില് മടങ്ങി. എംബസി ജീവനക്കാരെ വിമാനത്താവളത്തില് എത്തിക്കാനാണ് റഷ്യന് സഹായം ലഭിച്ചതെന്ന് വിദേശമന്ത്രാലയത്തിലെ മുതിര്ന്ന ഉദ്യോഗസ്ഥന് വെളിപ്പെടുത്തി. വിമാനത്താവളത്തില്നിന്ന് ഇവരെ കയറ്റിവിടാന് അമേരിക്കന് ഉദ്യോഗസ്ഥര് സഹായിച്ചു. കാബൂള് വിമാനത്താവളം അമേരിക്കന് നിയന്ത്രണത്തിലാണ്. അഫ്ഗാന് സ്ഥിതി വിലയിരുത്താന് കേന്ദ്രമന്ത്രിസഭയുടെ സുരക്ഷാസമിതി ചേര്ന്നു. കാബൂളിലെ യുഎസ് എംബസി ജീവനക്കാരായ ഒമ്ബത് ഇന്ത്യക്കാരെയും 118 നേപ്പാളികളെയും ഖത്തര്എയര് വിമാനത്തില് കാഠ്മണ്ഡുവില് എത്തിച്ചു.